Joakimo Kameraro la Maljuna

Joachim Camerarius, la Maljuna (1500-1574) (* Bamberg, en la 12-a de aprilo 1500 - Lepsiko, en la 17-a de aprilo 1574) estis germana poeto kaj humanisto. Li estis tradukisto el grekaj kaj latinaj verkistoj. Li naskiĝis filo de Johannes Kammermeister, ĉambristo de la Episkopo de Bamberg kaj urbokonsilisto. Li studis unue en Bamberg kaj en 1512 enmatrikuliĝis en la Universitato de Lepsiko kie Georg Helt (1485-1545) estis lia profesoro. En 1516, li studis la grekan en la sama universitato kaj Petrus Mosellanus (1493-1524) estis lia profesoro.

En 1518, li translokiĝis al la Universitato de Erfurto, kie li konatiĝis kun Eobanus Hessus, Euricius Cordus (1486-1537) kaj Mutianus Rufus (1470-1526). En 1521, li daŭrigis siajn studojn en la Universitato de Wittenberg kie li diplomiĝis kaj konatiĝis kun Filipo Melanktono. En 1522, li estis nomumita profesoro pri zoologio kaj tradukis la "Naturan Historion"Naturalis Historia de Plinio la Maljuna kaj "Institutio oratoria"-n de Marko Fabio Kvintiliano (35 AD - 95 AD).

En 1525, li fariĝis profesoro pri Grekaj lingvo kaj literaturo, kaj rekomendita de Melanktono, en 1526, li estis nomumita profesoro pri la greka kaj latina en la ĵus fondita Gimnazio de Sankta EgidioAegidianum: la gimnazio fondiĝis en la jaro 1526., en Nurenbergo. En 1530, li partoprenis kiel delegito el Nurenberg en la Dieto de Aŭgsburgo, kie li helpis Melanktonon skribi la Aŭgsburgan konfeson. En 1532, li tradukis latinen la verko "Underweysung der Messung" de Alberto Durero, sub la titolo "De Sym[m]etria partium in rectis formis hu[m]anorum corporum". En 1535, oni indikis lin al la Universitato de Tübingen, kie li plenumis reliefajn rolojn ĉe la organizado de la universitato. En 1541, li faris similan laboron en Lepsiko, kaj ĝis sia morto, li profesoris en la Universitato de Lepsiko. En la movado de la reformo, li elfaris elstarajn rolojn kaj liaj konsiloj estis ofte serĉataj de la protestanta estraro.

 Verkoj 
 Theocriti Syracvsani Eidyllia Triginta Sex Theocritus, Helius Eobanus Hessus - 1545
 De praedictionibus astronomicis Libri IV: i.e. Quadripartitum ... Libri IV. Claudius Ptolemaeus, Philipp Melanchthon - 1553
 Liber continens continua Serie Epistolas Philippi Melanchthonis scriptas ... Philipp Melanchthon, Ernst Vögelin - 1569
 Fabulae Aesopus - 1571
 Arithmologia ethica: cum versione latina - 1571
 De animalium proprietate Gregor Beresman - 1575
 Epistolae familiares - 1583
 De Philippi Melanchthonis ortu, totius vitae curriculo et morte ... narratio - 1592
 Eklekta Geōrgika, Sive Opuscula Quaedam De Re Rustica - 1596
 Joach. Camerarii Symbolorum et emblematum centur, Volumes 1-3 Ludwig Camerarius - 1654

 Literaturo 
 Personensuche
 Allgemeine Deutsche Biographie
 Neue Deutsche Biographie
 Bibliothèque Nationale de France
 Virtual International Authority File
 Melchior Adam 
 Germania sacra
 Biblioteca Nacional de España 

 Vidu ankaŭ 
 Mutianus Rufus (1470-1526)Personensuche
 Georg Helt (1485-1545)Personensuche
 Euricius Cordus (1486-1537)Personensuche
 Petrus Mosellanus (1493-1524)Personensuche
 Hieronymus Baumgartner (1498-1565)Personensuche
 Johannes Hommel (1518-1562)Personensuche
 Esrom Rüdinger (1523-1591)Personensuche
 Joachim Camerarius, la Juna (1534-1598)Personensuche
 Matthäus Dresser (1536-1607)Personensuche

 Referencoj 

Kategorio:Germanaj helenistoj
Kategorio:Germanaj filologoj
Kategorio:Germanaj poetoj
Kategorio:Germanaj luteranoj
Kategorio:Germanaj verkistoj de la 16-a jarcento
Kategorio:Germanaj tradukistoj
Kategorio:Tradukistoj el la greka lingvo
Kategorio:Tradukistoj al la latina lingvo
Kategorio:Germanaj renesancaj humanistoj
Kategorio:Universitato de Tubingeno
Kategorio:Universitato de Erfurto